Številka: 6000-10/2023/87

Datum: 1. 6. 2023

Na podlagi 24. člena Pravilnika o subvencioniranju bivanja študentov (Uradni list RS, št. 22/01, 35/06, 75/08, 97/10, 46/12, 55/13, 38/16, 13/17, 13/18, 58/20, 56/22 in 74/22) in drugega odstavka 29. člena Zakona o začasni zaščiti razseljenih oseb (Uradni list RS, št. 16/17 – uradno prečiščeno besedilo) študentski domovi iz visokošolskih središč v Ljubljani, Mariboru in Kopru objavljajo

**RAZPIS**

**za bivanje študentov višješolskega in visokošolskega študija s statusom osebe z začasno zaščito v študentskih in dijaških domovih za študijsko leto 2023/2024**

**Vsebina razpisa**

I. Pogoji, ki jih mora izpolnjevati študent s statusom osebe z začasno zaščito za subvencionirano bivanje

II. Dodeljevanje subvencije

III. Prošnja za sprejem

IV. Obveščanje študentov

V. Predvideno število prostih mest za bivanje študentov s statusom osebe z začasno zaščito v posameznih visokošolskih središčih

VI. Naslovi pisarn za študentske domove

**I. POGOJI, KI JIH MORAJO IZPOLNJEVATI ŠTUDENTI S STATUSOM OSEBE Z ZAČASNO ZAŠČITO ZA SUBVENCIONIRANO BIVANJE**

Študenti morajo izpolnjevati naslednje splošne pogoje:

* imajo status osebe z začasno zaščito v Republiki Sloveniji,
* imajo status študenta in se izobražujejo po študijskih programih v Republiki Sloveniji, ki se izvajajo kot redni ali izredni študij, razen študija na daljavo,
* niso v delovnem razmerju ali ne opravljajo samostojne registrirane dejavnosti, niso vpisani v evidenco brezposelnih oseb pri pristojnem organu oziroma niso poslovodne osebe gospodarskih družb ali direktorji zasebnih zavodov ter niso prejemniki pokojnine, razen prejemniki družinske pokojnine.

**II. DODELJEVANJE SUBVENCIJE**

Subvencija za bivanje v študentskem domu se dodeljuje za čas trajanja enega študijskega programa na prvi stopnji, enega na drugi stopnji in enega na tretji stopnji. Če ima med trajanjem študijskega programa oziroma po njegovem izteku iz prejšnjega stavka študent status študenta v skladu z drugo alinejo prvega odstavka 66. člena oziroma 70. členom Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE,57/21 – odl. US, 54/22 – ZUPŠ-1 in [100/22](http://www.uradni-list.si/1/objava.jsp?sop=2022-01-2512) – ZSZUN) ali na podlagi drugega zakona, se mu subvencija dodeli tudi za ta čas.

Subvencija za bivanje v študentskem domu se dodeljuje za čas trajanja enega višješolskega študijskega programa. Če ima med trajanjem višješolskega študijskega programa oziroma po njegovem izteku iz prejšnjega stavka študent status študenta v skladu z 39. členom oziroma 46. členom Zakona o višjem strokovnem izobraževanju (Uradni list RS, št. [86/04](http://www.uradni-list.si/1/objava.jsp?sop=2004-01-3840), [100/13](http://www.uradni-list.si/1/objava.jsp?sop=2013-01-3603) in [54/22](http://www.uradni-list.si/1/objava.jsp?sop=2022-01-1186) – ZUPŠ-1), se mu subvencija dodeli tudi za ta čas.

Če je posamezni študent vzporedno vpisan v več visokošolskih ali višješolskih študijskih programov, se glede trajanja študijskega programa upošteva samo študijski program, v katerega je bil vpisan na začetku prejemanja subvencije. Če študent zamenja visokošolski ali višješolski študijski program, se glede trajanja študijskega programa upošteva tisti, v katerega je študent vpisan v posamičnem študijskem letu, za katero uveljavlja subvencionirano bivanje, pri čemer se trajanje subvencioniranega bivanja pred zamenjavo študijskega programa všteje v čas subvencioniranega bivanja na podlagi trajanja študijskega programa iz prvega stavka prvega odstavka ali prvega stavka drugega odstavka te točke.

Subvencioniranje bivanja se sorazmerno skrajša glede na to, kateri letnik študent obiskuje, ko mu je subvencija prvič podeljena.

Subvencija za bivanje se dodeljuje za bivanje v kraju izvajanja študija (sedež ali dislocirana enota visokošolskega zavoda), če so tam predvidena prosta mesta za sprejem ali podaljšanje bivanja v skladu s V. točko razpisa.

V kolikor bo vloženih več prošenj študentov, ki izpolnjujejo pogoje za subvencionirano bivanje, kot je razpoložljivih ležišč po tem razpisu, bodo prošnje razvrščene na prednostno listo glede na datum in uro vložitve prošnje. Pri istočasno prispelih prošnjah bodo imeli prednost študenti, katerih začasno prebivališče je bolj oddaljeno od kraja študija (sedež višje strokovne šole ali sedež visokošolskega zavoda, kamor je študent vpisan). Upošteva se najkrajša razdalja od kraja začasnega prebivališča študenta do sedeža višje strokovne šole ali sedeža visokošolskega zavoda v kilometrih. Za izračun razdalje se uporablja spletni iskalnik Google Zemljevidi.

Študenti iz prejšnjega odstavka bodo pozvani k vselitvi do porabe razpoložljivega števila ležišč, ostalim pa se ponudi možnost nastanitve pri zasebnikih na mesta, določena v 10. točki Javnega razpisa za sprejem in podaljšanje bivanja študentov višješolskega in visokošolskega študija v študentskih domovih in pri zasebnikih za študijsko leto 2023/2024.

Skladno s Sklepom o subvencioniranju bivanja študentov v študijskem letu 2023/2024 št. 6000-10/2023/34 z dne 21. 3. 2023 je mesečna subvencija za bivanje študentov, ki izpolnjujejo pogoje in merila po pravilniku v študijskem letu 2023/2024:

* v javnih študentskih domovih in dijaških domovih 27,80 EUR na študenta;
* v zasebnih študentskih domovih in pri zasebnikih 32,00 EUR na študenta.

**III. PROŠNJA ZA SPREJEM**

**III.A) Rok za oddajo prošnje**

**Prošnjo za sprejem vložijo študenti s statusom osebe z začasno zaščito**, **ki želijo bivati v javnih študentskih domovih ter dijaških domovih s subvencijo.**

Prošnjo za sprejem študent odda osebno ali priporočeno po pošti na obrazcu »Prošnja za sprejem za subvencionirano bivanje študentov s statusom osebe z začasno zaščito za študijsko leto 2023/2024«. Študent lahko odda navedeno prošnjo kadarkoli **do 1. junija 2024,** s tem da **bodo najprej obravnavane vloge študentov, ki bodo vlogo za sprejem oddali do 16. avgusta 2023** (velja za študente, za katere bo mogoče ugotoviti izpolnjevanje splošnih pogojev). Vsak študent lahko odda **samo eno prošnjo**.

**III.B) Dokazila za preverjanje splošnih pogojev in izpolnjevanja meril za subvencionirano bivanje**

**Obvezna dokazila, ki jih mora študent priložiti prošnji:**

* dokazilo o statusu osebe z začasno zaščito za študenta,
* dokazilo o statusu osebe z začasno zaščito za njegovega otroka, če želi študent živeti skupaj s svojim otrokom,
* potrdilo pristojnega organa, da je študent invalid upravičen do spremljevalca, če želi z njim bivati.

**Pisarna za študentske domove bo za postopek sama pridobila:**

* podatek iz eVŠ Evidence študentov in diplomantov o statusu študenta za študijsko leto 2023/2024.

**IV. PROŠNJA ZA PODALJŠANJE**

**IV.A) Rok za oddajo prošnje**

Prošnjo za podaljšanje bivanja vložijo študenti s statusom osebe z začasno zaščito, ki so v študijskem letu 2022/2023 subvencionirano bivali v javnih študentskih domovih ali dijaških domovih in:

* so v študijskem letu 2022/2023 zaključili študijski program prve ali druge stopnje oziroma enovit magistrski študijski program in se bodo vpisali v študijski program druge ali tretje stopnje (velja tudi za tiste, ki bodo študijski program zaključili po roku za oddajo prošnje),
* se niso izselili iz javnih študentskih domov ali dijaških domov;
* jim zaradi neizpolnjevanja pogojev iz I. poglavja tega razpisa, ki jih morajo izpolnjevati študenti s statusom osebe z začasno zaščito za subvencionirano bivanje, oziroma v skladu s šestim odstavkom 12. člena Pravilnika o subvencioniranju bivanja študentov ni potekla pravica do subvencioniranega bivanja (in s tem tudi nastanitvena pogodba).

Prošnjo za podaljšanje študent odda osebno ali priporočeno po pošti na obrazcu »Prošnja za sprejem in podaljšanje subvencioniranega bivanja študentov s statusom osebe z začasno zaščito za študijsko leto 2023/2024«. Študent lahko odda navedeno prošnjo **do 16. avgusta 2023**. Vsak študent lahko odda samo eno prošnjo.

**IV.B) Dokazila za preverjanje splošnih pogojev in izpolnjevanja meril za subvencionirano bivanje**

Obvezna dokazila, ki jih mora študent priložiti prošnji:

* dokazilo o statusu osebe z začasno zaščito za študenta,
* dokazilo o statusu osebe z začasno zaščito za njegovega otroka, če želi študent živeti skupaj s svojim otrokom,
* potrdilo pristojnega organa, da je študent invalid upravičen do spremljevalca, če želi z njim bivati.

**Pisarna za študentske domove bo za postopek sama pridobila:**

* podatek iz eVŠ Evidence študentov in diplomantov o statusu študenta za študijsko leto 2023/2024.

**V. OBVEŠČANJE ŠTUDENTOV**

Pisarne za študentske domove izdajo odločbo o izpolnjevanju pogojev za subvencionirano bivanje študentom s statusom osebe z začasno zaščito iz III.A) točke tega razpisa v enem mesecu od vložitve vloge. Po dokončnosti navedene odločbe študenta pozovejo k vselitvi v dijaški ali javni oziroma zasebni študentski dom. V primeru podaljšanja subvencioniranega bivanja izdajo pisarne za študentske domove odločbo do predvidoma 17. oktobra 2023.

**VI. PREDVIDENO ŠTEVILO PROSTIH MEST ZA BIVANJE ŠTUDENTOV S STATUSOM OSEBE Z ZAČASNO ZAŠČITO V POSAMEZNIH VISOKOŠOLSKIH SREDIŠČIH (22 ležišč)**

1. **VISOKOŠOLSKO SREDIŠČE V LJUBLJANI**

**Javni študentski (in dijaški) domovi (14 ležišč)**

**Študentski dom Ljubljana** razpisuje **11 ležišč:**

- 5 ležišč za sprejem,

- 6 ležišč za podaljšanje bivanja.

**Dijaški in študentski dom Kranj razpisuje 3 ležišča:**

- 3 ležišča za sprejem.

1. **VISOKOŠOLSKO SREDIŠČE V MARIBORU**

**Javni študentski (in dijaški) domovi (12 ležišč)**

**Študentski domovi v Mariboru razpisujejo 10 ležišč:**

- 7 ležišč za sprejem,

- 3 ležišča za podaljšanje bivanja.

**Srednja šola za gostinstvo in turizem Celje, Dijaški dom** razpisuje **2 ležišči:**

- 2 ležišči za sprejem.

1. **VISOKOŠOLSKO SREDIŠČE V KOPRU**

**Javni dijaški dom (1 ležišče)**

**Dijaški in študentski dom Koper** razpisuje **2 ležišči:**

- 1 ležišče za sprejem,

- 1 ležišče za podaljšanje bivanja.

**VI. NASLOVI PISARN ZA ŠTUDENTSKE DOMOVE**

**1. Visokošolsko središče v Ljubljani** (po pošti) **Visokošolsko središče v Ljubljani** (osebno)

**Študentski dom Ljubljana Študentski dom Ljubljana**

**Pisarna za študentske domove Pisarna za študentske domove**

**p.p 99 Svetčeva ulica 9, Dom VI**

**1001 Ljubljana 1000 Ljubljana**

Telefonske številke za informacije so objavljene na spodaj navedeni spletni strani.

e-pošta: pisarnazasd@stud-dom-lj.si

spletna stran: http://www.stud-dom-lj.si

**2. Visokošolsko središče v Mariboru**

**Univerza v Mariboru, Študentski domovi**

**Pisarna za študentske domove**

**Gosposvetska cesta 83**

**2000 Maribor**

tel.: 02 2284 200; 02 2284 218

e-pošta: umsd@um.si in sd.vpis@um.si

spletna stran: http://www.studentskidomovi.um.si

**3. Visokošolsko središče v Kopru**

**Univerza na Primorskem**

**Študentski domovi**

**Pisarna za študentske domove**

**Ankaranska cesta 7, 6000 Koper**

tel.: 05 6117 507

e-pošta: info@sd.upr.si

spletna stran: <http://www.sd.upr.si>